CELEX: 32008D0559
Language: el
Date: 2008-06-27 00:00:00
Title: 2008/559/ΕΚ: Απόφαση της Επιτροπής, της 27ης Ιουνίου 2008 , την έγκριση της διάθεσης στη αγορά του σπορέλαιου Allanblackia ως νέου συστατικού τροφίμων σύμφωνα με τον κανονισμό (ΕΚ) αριθ. 285/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2008) 3081]

9.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 180/20
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Ιουνίου 2008
   την έγκριση της διάθεσης στη αγορά του σπορέλαιου Allanblackia ως νέου συστατικού τροφίμων σύμφωνα με τον κανονισμό (ΕΚ) αριθ. 285/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2008) 3081]
   (Το κείμενο στη γερμανική γλώσσα είναι το μόνο αυθεντικό)
   (2008/559/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 19 Αυγούστου 2004 η εταιρεία Unilever Deutschland GmbH υπέβαλε αίτηση στις αρμόδιες αρχές της Γερμανίας για τη διάθεση στην αγορά του σπορέλαιου Allanblackia για χρήση σε λιπαρές ύλες και γαλακτικές λιπαρές ύλες για επάλειψη, ως νέου συστατικού τροφίμων.
            
         
               (2)
            
            
               Στις 3 Απριλίου 2006 ο αρμόδιος οργανισμός αξιολόγησης τροφίμων της Γερμανίας εξέδωσε την αρχική του έκθεση αξιολόγησης. Με την εν λόγω έκθεση κατέληξε στο συμπέρασμα ότι το σπορέλαιο Allanblackia είναι ασφαλές για κατανάλωση από τον άνθρωπο.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 8 Ιουνίου 2006.
            
         
               (4)
            
            
               Εντός της προθεσμίας 60 ημερών που προβλέπεται στο άρθρο 6 παράγραφος 4 του κανονισμού (ΕΚ) αριθ. 258/97 διατυπώθηκαν αιτιολογημένες αντιρρήσεις για την εμπορία του προϊόντος δυνάμει της εν λόγω διάταξης.
            
         
               (5)
            
            
               Κατά συνέπεια, ζητήθηκε η γνώμη της Ευρωπαϊκής Αρχής για την Ασφάλεια των Τροφίμων (ΕΑΑΤ) στις 7 Φεβρουαρίου 2007.
            
         
               (6)
            
            
               Στις 25 Οκτωβρίου 2007 η ΕΑΑΤ ενέκρινε τη «γνώμη της επιστημονικής ομάδας για τα διαιτητικά προϊόντα, τη διατροφή και τις αλλεργίες κατόπιν αιτήματος της Επιτροπής σχετικά με την ασφάλεια του σπορέλαιου Allanblackia για χρήση σε λιπαρές ύλες και γαλακτικές λιπαρές ύλες για επάλειψη».
            
         
               (7)
            
            
               Στη δήλωσή της η ομάδα κατέληξε στο συμπέρασμα ότι το επεξεργασμένο σπορέλαιο Allanblackia είναι ασφαλές για κατανάλωση από τον άνθρωπο υπό τις συγκεκριμένες συνθήκες χρήσης.
            
         
               (8)
            
            
               Βάσει της επιστημονικής αξιολόγησης διαπιστώθηκε ότι το επεξεργασμένο σπορέλαιο Allanblackia συμμορφώνεται με τα κριτήρια που καθορίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το εξευγενισμένο σπορέλαιο Allanblackia, όπως καθορίζεται στο παράρτημα, επιτρέπεται να διατεθεί στην αγορά της Κοινότητας ως νέο συστατικό τροφίμων για χρήση σε λιπαρές ύλες και γαλακτικές λιπαρές ύλες για επάλειψη.
   Άρθρο 2
   Τo νέο συστατικό τροφίμων που εγκρίνεται με την παρούσα απόφαση θα αναγράφεται στην επισήμανση του τροφίμου που το περιέχει με την ονομασία «σπορέλαιο Allanblackia».
   Άρθρο 3
   Η παρούσα απόφαση απευθύνεται στην εταιρεία Unilever Deutschland GmbH, Dammtorwall 15, D-20355 Hamburg.
   
      Βρυξέλλες, 27 Ιουνίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).
   
      ΠΑΡΑΡΤΗΜΑ
      Χαρακτηριστικά του εξευγενισμένου σπορέλαιου Allanblackia
      Περιγραφή
      Το σπορέλαιο Allanblackia παράγεται από τους σπόρους των ειδών Allanblackia A. floribunda (συνώνυμη με την A. parviflora) και A. stuhlmannii.
      Σύνθεση των λιπαρών οξέων
      
                  Λαυρικό οξύ (C12:0)
               
               
                  < 1 %
               
            
                  Μυριστικό οξύ (C14:0)
               
               
                  < 1 %
               
            
                  Παλμιτικό οξύ (C16:0)
               
               
                  < 2 %
               
            
                  Παλμιτελαϊκό οξύ (C16:1)
               
               
                  < 1 %
               
            
                  Στεατικό οξύ (C18:0)
               
               
                  45-58 %
               
            
                  Ελαϊκό οξύ (C18:1)
               
               
                  40-51 %
               
            
                  Λινελαϊκό οξύ (C18:2)
               
               
                  < 1 %
               
            
                  γ-Λινολενικό οξύ (C18:3)
               
               
                  < 1 %
               
            
                  Αραχιδικό οξύ (C20:0)
               
               
                  < 1 %
               
            
                  Ελεύθερα λιπαρά οξέα
               
               
                  max. 0,1 %
               
            Χαρακτηριστικά
      
                  Trans λιπαρά οξέα
               
               
                  max. 0,5 %
               
            
                  Αριθμός υπεροξειδίων
               
               
                  max. 0,8 meq/kg
               
            
                  Αριθμός ιωδίου
               
               
                  < 46 g/100 g
               
            
                  Ασαπωνοποίητες ύλες
               
               
                  max. 0,1 %
               
            
                  Αριθμός σαπωνοποίησης
               
               
                  185-198 mg KOH/g